**דיאלוג מלווה במחשבות**

**המורה בשם יהושע:** יהושע מציג בפני העם את מה שהם נדרשים לעשות. הוא אומר: "וְהָסִירוּ אֶת אֱלֹהִים אֲשֶׁר עָבְדוּ אֲבוֹתֵיכֶם בְּעֵבֶר הַנָּהָר וּבְמִצְרַיִם וְעִבְדוּ אֶת ה'" (פסוק יד). הוא מציג את אפשרות הבחירה ואומר: "הבחירה בידכם, אך אם אינכם בוחרים בה', קיימת גם אפשרות אחרת: 'וְאִם רַע בְּעֵינֵיכֶם לַעֲבֹד אֶת ה', בַּחֲרוּ לָכֶם הַיּוֹם אֶת מִי תַעֲבֹדוּן... וְאָנֹכִי וּבֵיתִי נַעֲבֹד אֶת ה'' (פסוק טו)". הוא מציג את שתי האפשרויות ומיד אחר כך קובע מהי האפשרות המועדפת עליו.

**תלמידים בשם העם**: (פסוקים טז-יח) \_\_\_\_\_\_\_\_\_\_\_\_\_\_\_\_\_\_\_\_\_\_\_

**המורה בשם יהושע:** יהושע אינו ממהר להתלהב ואינו מייפה את המציאות. הוא יודע שבחירה כזו נושא עמה מחויבות גדולה. הוא יודע שקל מאוד להבטיח במילים, ולכן הוא אינו מרכך את דרישתו כדי שהבחירה תהיה מתוך הבנה עמוקה של מה שנדרש מהם. הוא מקשה עליהם ואומר שה' הוא אלהים קדושים, כלומר, הוא דורש שלמות מוסרית. הוא אל קנאי הכועס על החוטאים, אינו סולח להם ויכול לכלותם אחרי שהיטיב להם: "וַיֹּאמֶר יְהוֹשֻׁעַ אֶל הָעָם: 'לֹא תוּכְלוּ לַעֲבֹד אֶת ה' כִּי אֱלֹהִים קְדֹשִׁים הוּא, אֵל קַנּוֹא הוּא, לֹא יִשָּׂא לְפִשְׁעֲכֶם וּלְחַטֹּאותֵיכֶם. כִּי תַעַזְבוּ אֶת ה' וַעֲבַדְתֶּם אֱלֹהֵי נֵכָר וְשָׁב וְהֵרַע לָכֶם וְכִלָּה אֶתְכֶם אַחֲרֵי אֲשֶׁר הֵיטִיב לָכֶם" (פסוקים יט-כ).

**תלמידים בשם העם:** (פסוק כא) \_\_\_\_\_\_\_\_\_\_\_\_\_\_\_\_\_\_\_\_\_\_\_

**המורה בשם יהושע:** לאחר שהעם מתעקש שזו בחירתו, יהושע משביע אותם ואומר: "עֵדִים אַתֶּם בָּכֶם כִּי אַתֶּם בְּחַרְתֶּם לָכֶם אֶת ה' לַעֲבֹד אוֹתוֹ". במילים אלה הוא קובע: זו בחירתכם, ומרגע זה היא מחייבת אתכם, ולכן אתם עדים שאתם בחרתם לכם את אלוהים (פסוק כב).

**תלמידים בשם העם**: (סוף פסוק כב) \_\_\_\_\_\_\_\_\_\_\_\_\_\_\_\_\_\_\_\_\_\_\_

**המורה בשם יהושע**: יהושע רואה שכוונתו מתממשת, העם חוזר על מחויבותו שוב ושוב ולכן הוא מורה להם מה עליהם לעשות כדי להראות שכוונתם שלמה ומחויבותם אמיתית: "וְעַתָּה הָסִירוּ אֶת אֱלֹהֵי הַנֵּכָר אֲשֶׁר בְּקִרְבְּכֶם וְהַטּוּ אֶת לְבַבְכֶם אֶל ה' אֱלֹהֵי יִשְׂרָאֵל" (פסוק כג).

**תלמידים בשם העם**: (פסוק כד) \_\_\_\_\_\_\_\_\_\_\_\_\_\_\_\_\_\_\_\_\_\_\_

**המורה בשם יהושע:** יהושע שומע את דברי העם ודבריהם מהדהדים באוזניו לדברי העם מלפני יותר מארבעים שנה, בעת מעמד הר סיני. אז הם אמרו "נַעֲשֶׂה וְנִשְׁמָע" וגם כאן הם חוזרים על כך במלים דומות: "אֶת ה' אֱלֹהֵינוּ נַעֲבֹד, וּבְקוֹלוֹ נִשְׁמָע". השימוש במלים דומות מאותת ליהושע כי זה הזמן לכרות ברית, למסד את המחויבות הזאת, וכך כתוב: "וַיִּכְרֹת יְהוֹשֻׁעַ בְּרִית לָעָם בַּיּוֹם הַהוּא וַיָּשֶׂם לוֹ חֹק וּמִשְׁפָּט בִּשְׁכֶם" (פסוק כה).

* באילו טכניקות השתמש יהושע כדי ליצור מחויבות בקרב העם?
* מדוע החליט יהושע לנהל את כל הדיאלוג הארוך הזה אף על פי שהעם בחר בה' כבר בהתחלה?
* מה הוא ידע על חשיבותה של בחירה אישית?
* האם לדעתכם המחויבות הזאת תתממש?